
Nos Special 


FLORIN … 

-Sopi galiña 
-Balc i pisca M4 
-Fillet di pisca y 

MINISTER ENDY CROES A FIRMA MOU CU 
CENTENNIAL COLLEGE NA CANADA 


E descuento cue 
studiantenan lo ricibi | 
riba nan “tuition fee” 

a subi awo pa $3000 


Dialuna mainta, Minister Endy Croes hunto 
cu rector di Universidad di Aruba Sra. Viola 
Heutger y Minister Plenipontenciario na 
Washington Sra. Joselin Croes a bishita 
Centennial College na Toronto, Canada. 
Durante e biahe di trabou aki, a firma un 
tremendo Memoramdum of Understanding E 
(MoU) cu ta beneficia nos studiantenan di 
Aruba. 


Agricultura sostenibel pa mas 
seguridad alimenticio parti di 
e modelo economico nobo 


Segun TRIVAGO; Motociclista herida | Bukelea 
cambia ley 


Aruba ta den top-10 despues dia dal y inscribi 
destinacion favorito Contra un auto pä re- 
cerca Mericanonan | | eleccion 


enbusca di 
otro 5 aña 
di presi- 
dencia 
di El 
Salvador 


trivago 


ind your ideal hotel.. 


For the best price. 


Pag. 2 SHA Gua az 
GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 
Tira e coupon aki den buzon na oficina di Solo di Pueblo na Sta Cruz 110, solamente entre 2or di atardi cu 4or di atardi. 


a a o AA E II A 


Adress ennen A Celular E-mail: 


1000 florin 1000 florin 


Segun TRIVAGO; Aruba ta den top-10 
destinacion favorito cerca Mericanonan 


Den un encuesta realisa pa e 
compania di booking online, 
TRIVAGO, a bin sali na cla 
cu Aruba ta den TOP-10 di 
destinacion pa vakantie cerca 
Mericanonan. Esaki a duna como 
resulta di un encuesta haci na 


nan di viaha. Un mayoria di 77% 
ta plan pa viaha y si mester usa 
nan placa di spaar, lo haci esey. 
Esaki ta e destiacionnan favorito 
pa vakantie di mericanonan. 
Summer 2023: top destinations 
(US travelers) 


2000 persona di edad 18+ den 1. Honolulu (USA) 
luna di Mei. 2. Tokyo (Japan) Find your ideal hotel.. 
3. Dubai (UAE) For the best price. 
E prijs di hotel a subi 4. Istanbul (Turkey) 
mundialmente cu 23.6% den 5. Lahaina (USA) 
e ultimo dos añanan, pero un 6. Antalya (Turkey) 
estudio di Global Accomodations, 7. Palm Beach (Aruba) 
TRIVAGO, a mustra cu e deseo 8. Hong Kong (Hong Kong) 
pa viaha tey, maske si kemen cu ọ. Belek (Turkey) 
mester busca otro forma pa corta 10. Paradise Island City 


gasto. Consumidornan den Merca 


(Bahamas) 


lo no laga e subida di prijs, stop 


Motociclista herida despues di a dal 
contra un auto 


ariba caminda y tawata 
keha di basta dolor, e lo a 
haya golpi na cabes. 


Na e sitio por a mira cu e 
brommer mas probabel 
no a regula su velocidad 
y a dal contra un Suzuki 
Vitara. 


Ambulance a wordo 
pidi unda cu na yegada 
Paramediconan mesora a 
cuminsa duna e cabayero 
prome auxilio. Despues 
di a stabilise a transport'e 
pa Hospitaal. 


Departamento Tecnico di 
polis tambe a wordo pidi. 
Caminda a wordo cera pa 
algun rato, unda cu trafico 
tawata wordo desvia. 


Savaneta - Diadomingo pa un accidente entre 
anochi den careda di motorcycle y un auto. 
g'or polis di trafico a 

bay Savaneta altura Na yegada di polis nan 
di un supermercado, ta topa cu e motociclista 

Aruba ta 
agricultura 
cu un Memorandum di 
Entendimento (MoU) pa 
sistema di green house 


promove 
sostenibel 


cu ta energeticamente 
eficiente y cu uzo 
modera di awa. Esaki 
recientemente a ser 
acorda door di ministerio 
di Asuntonan Economico, 
Comunicacion y Desaroyo 
Sostenibel (EZCDO), 
conhuntamente cu 
ministerio di Transporte, 
Integridad, Naturalesa, 
y Asuntonan di Adulto 
Mayor (TINO), hunto 
cu Omega Engineering 
Curacao. 


Aruba ta tumando paso 
pa un modelo economico 
mas sostenibel y inclusivo. 
Cu firma di e MoU aki 
entre land Aruba y Omega 
Engineering, tin como 
meta pa duna sosten na 
empresarionan local cu 
desaroyo di sistemanan 
di green house altamente 
eficiente den uzo di 
coriente y awa pa cultivo 
di fruta y berdura na un 
escala comercial cu antes 
no lo tabata posibel na 
Aruba. 


Omega Engineering ta 
suministra e sistema di 
green house, solucion di 
friamento y tecnologianan 
corespondiente. Cu e 


Minister Geoffrey Wever: 
Agricultura sostenibel pa mas seguridad 
alimenticio parti di e modelo economico nobo 


= 


cooperacion mester 
por stimula innovacion 
sostenibel, diversificacion 
economico y inclusion di 
(mas) participante den 
e industria, mientras 
ta fortifica e sector di 
agricultura na Aruba. 


E acuerdo ta stipula cu 
e ministerionan lo trata 
na minimalisa mas tanto 
posibel e obstaculonan 
pa empresarionan local 
cu ta desea implementa 
sistema di green house 
manera  esunnan cu 
Omega ta provee, pa 
asegura implementacion 
rapido. Sinembargo, 
ministerionan tambe 
lo apoya tecnologianan 
similar di otro 
empresanan ("third 
party") cu similarmente 
por/ta contribui na 
Aruba su ambicionnan 
di agricultura sostenibel, 
pues na ningun momento 
no ta otorga exclusividad 
na Omega Engineering. 


Minister Geoffrey Wever 
ta nota cu e firma di e 
MoU aki ta forma parti 
di plan accion nacional 
di Aruba pa cambia su 
modelo economico pa uno 
mas sostenibel y inclusivo, 
mientras promove mas 
seguridad alimenticio 
riba nos isla. 


Minister di Turismo y Salubridad Publico ta anuncia cu entrante 28 di juni 2023 durante 
14 dia lo tin oportunidad pa un y tur tuma conocemento na Departamento di Legislacion 
y Asunto Huridico, Schotlandstraat 53, di un peticion cu a ser haci pa obtene 


un koffiehuis- y un restaurantvergunning B pa e parcela Caya Taratata 15, lokaal 8. 
E permisonan aki ta concerni e.o. benta di bebida sterki por detal y cuminda pa 
consumo den e parcela. Durante dicho periodo aki tur hende por expresa por escrito 
nan obhecion contra dunamento di e permisonan menciona, dirigi na e Minister di 
Turismo y Salubridad Publico, via intermediacion di Director di Departamento di 
Legislacion y Asunto Huridico, Schotlandstraat 53. 

Minister Endy Croes: 


CONSEHO DI MINISTER E RICIBI PRESENTACION DI 
XAVIER UNIVERSITY SCHOOL OF MEDICINE 


Siman pasa, Conseho di 
Minister a ricibi bishita di 
directiva di Xavier University 
School of Medicine. Directiva di 
Xavier University a elabora riba e 
inversionnan haci te cu awor y e 
plannan pa inversion den futuro. 
Tambe, a presente e proyecto na 
unda cu studiantenan local por 
asisti na e universidad y por bin 
na remarca pa beca. 

Minister Endy Croes a enfatisa cu 
e ta un poyecto hopi interesante 
y bunita unda cu ta brinda 
nos studiantenan di Aruba 
oportunidad pa continua cu nan 
estudio na Aruba. 


Bukele a cambia ley y inscribi pa re-eleccion enbusca 
di otro 5 ana di presidencia di El Salvador 


Nayib Bukele a inscribi como candidato pa 
core pa presidente di El Salvador na Febuari 
2024. 

E acto aki a wordo cuestiona dor di oposicion 
y abogadonan, debi cu nan ta considera esaki 
un acto ilegal y inpugna cu constitucion. 
Constitucion ta bisa cu un persona por ta 
solamente 5 afia presidente, pero e partido 
di Bukele a haci cambio na esaki y a ordena 
institutonan manera Consejo Supremo 
Electrosl pa tuma e cambio. 

B 

ukele tin 80% di acceptacion na El Salvador. 
Su mayor logro ta trece trankilidad bek den 
e pais, bahando criminalidad dor di elimina 
gruponan rebelde. 

Minister a firma LB pa personal di 
Inmigracion; re organisacion a keda cla 


Awe merdia mi a firma e 
landsbesluiten di personal 
di Inmigracion Aruba. Cu 
esaki nos por bisa cu e 
reorganisacion pa loke ta 
Inmigracion Aruba ta tras 
di lomba. 


Un proceso cu a tuma 
su tempo, pero awe ta 
formalisa e proceso y 
tur personal ta bay haya 
nan landsbesluit segun 
e structura nobo di e 
organisacion. 

Inmigracion Aruba tin un 
rol hopi importante den 
eleva siguridad na nos 
frontera. E reorganisacion 
aki ta hacie posibel pa 


como organisacion nan ta 
mas dinamico. 
Tambe, e reorganisacion 


ta trece cune mas 
perspectiva pa tur e 
personal. Pues, nos ta 


orguyoso y agradecido pa 
e trabou valioso cu boso ta 
eherce. 

Un danki grandi na 
leiding di Inmigracion, e 
tres sindicatonan SEPPA, 
STA y TOPA, como tambe 
DRH. Dentro di poco e 
landsbesluiten lo wordo 
entrega na tur personal 
bou un ceremonia oficial. 
contacumi 
unionypositivismo 
gabinetewevercroes2 


Aruba Bank a 
sponsor Sport 
Boys Aruba su 


evento di Dera 
Gay 2023 


- Sport Boys Club Aruba ta 
un organisacion cultural 
y deportivo cu a celebra 
nan di 65 aniversario 
di evento di Dera Gay. 
E evento a lugar riba 24 
di juni 2023 caminda 
comunidad di Aruba a uni 
pa un anochi di musica y 
presentacionnan cultural 
pa asina celebra un di nos 
herencia nan Arubano. 


Eevento die 65 aniversario 
di Sport Boys Club Aruba 
ta un compromiso pa sigui 
promove cultura Arubano 
y pa inculca esaki tambe 
den nos comunidad. 


Tur participante a disfruta 
di un presentacion di baile 


di cinta local y e baile 
tradicional di dera gay. 


E evento cultural tambe a 
mustra e talento di local, 
presentando artesania 
tradicional y dushi 
cuminda nan tipico. 


Tabata un oportunidad 
unico pa cada un presente 
disfruta di e anochi aki. 


Nos ta contento di por 
tabata presente pa forma 
parti di un anochi yena di 
musica, presentacionnan 
cultural, y un celebracion 
grandi di un di nos 
herencia nan Arubano. 


Entrenador di 


ADO Den Haag 


Giovanni Franken a bishita 
Minister Thijsen 


Den Haag — Entrenador di ADO Den 
Haag Giovanni Franken a haci un bishita 
di cortesia na Minister Plenipotenciario 
mr. Ady Thijsen. 


Franken a cuminsa su carera profesional 
den futbol na FC Dordrecht, despues di 
a sigi e “jeugdopleiding” di Feyenoord. 
Tambe ela hunga pa RKC Waalwijk. 
Giovanni Franken a forma parti di 
e seleccion di Antia pa Campeonato 
mundial na 2006. 

Na 2010 Franken a pone e carera 
di futbolista un banda y scohe pa ta 
entrenador. Na mei 2019 ela firma un 
contract cu ADO Den Haag pa e ekipo 
bou di 15 ana. Un afia despues ela pasa 
pa ADO Den Haag bou di 18 afia. Den 
zomer di 2021, Giovanni Franken a 
bira assistent-trainer di e seleccion di 
ADO Den Haag banda di entrenador 
principal Ruud Brood. Despues cu na 
februari 2022 ADO Den Haag a retira 
Brood, Giovanni a haya e encargo como 
entrenador principal ad interim di ADO 
Den Haag. 

Finalmente Giovanni Franken tambe 
tabata entrenador di e ekipo nacional di 
Aruba na 2012, e afia cu Denzel Dumfries 


a haci su debut pa Aruba. 

Giovanni Franke a bisa cu eta spera di por 
ta un ehempel pa hobennan Arubiano. 
Den su combersacion cu Minister Thijsen 
ela trece dilanti cu lo ta bon si Arubahuis 
tin un functionario cu ta dedica su mes 
riba posibilidadnan pa nos hendenan den 
deporte. 

Minister Thijsen a gradici Giovanni 
Franken pa su bishita, a desea Giovanni 
tur clase di exito como entrenador 
profesional y bisa cu Aruba ta orguyoso 
dje. Como aprecio pa su bishita Minister 
Thijsen a regala Giovanni un bunita dashi 
di Aruba.Nota pa redaccion: E potret ta 
cortesia di Arubahuis 

conoci, 
ultimo 


Manera ta 
diadomingo 

Minister Endy Croes 
hunto cu Sra. Viola 
Heutger di Universidad di 
Aruba a sali pa un biahe 
di trabou na Toronto, 
Canada. E meta di e biahe 
aki ta pa firma 5 MoU cu 
diferente scol na Canada 
y Merca. Dialuna mainta, 
Minister Endy Croes a 
bishita Centennial College 
na Toronto, Ontario undaa 
firma un Memorandum of 
Understanding (MoU) cu 
e scol. E mainta aki tambe 
a firma un Memorandum 


of Agreement entre 
Universidad di Aruba 
y Centennial College. 


Esaki ta encera cu ta 
brinda oportunidad pa 
un “exchange program” 
intercambio di staf y 
profesionalnan entre 


Minister Endy Croes: 


A FIRMA UN MEMORANDUM OF AGREEMENT ENTRE 
UNIVERSIDAD DI ARUBA Y CENTENNIAL COLLEGE 


Aruba y Canada. 


Despues di e reunion 
mandatario di enseñansa 
a haya recorido den e 
campus. E campus di 
Centennial College tin 
742 camber pa studiante. 
E delegacion di Aruba a 
ricibi e grato sorpresa di 
topa cu Jamilla Phillip, 
un Arubiano cu a finalisa 
su estudio na Centennial 
College y awo ta trahando 
como office manager na 
Centennial Place. 


Conluyendo, Minister 
Endy Croes a enfatisa 
cu por mira atras riba 
trabounan fructifero 
creando oportunidad pa 
nos studiantenan pa por 
continua cu nan estudio 
na Canada. 


STATEN VAN ARUBA 


OPENBARE VERGADERING OP 29 JUNI 2023 OM 
9:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


1. Ontwerp-landsverordening tot wijziging van het Burgerlijk Wetboek van Aruba en 
het Wetboek van Burgerlijke Rechtsvordering van Aruba in verband met de 
reparatie van een aantal omissies die daarin terecht zijn gekomen en het aanbrengen 
van een aantal technische wijzigingen (reparatie BWA en Rv) 


. Ontwerp-landsverordening houdende aanvaarding door Aruba van het door de 
Staten-Generaal op 5 juli 2016 aangenomen voorstel van Rijkswet van het lid Van 


Laar tot wijziging van de artikelen 14 en 38 van het Statuut voor het Koninkrijk der 
Nederlanden (beperken van de mogelijkheid een algemene maatregel van 
Rijksbestuur uit te vaardigen zonder wettelijke grondslag daartoe 


De Griffier, 


mr.drs. Herman Ch. J. Hek 

Dia Mundial pa Combati Secura y Suelonan 
Degrada 2023; impacto di e fenomeno aki pa e 
islanan SIDS manera Aruba 


Riba 17 di juni ta 
conmemora Dia mundial 
pa combati secura y 
suelonan degrada. E dia 
aki ta destina pa eleva 
consciencia di e retonan 
cu secura y suelonan tin pa 
e paisnan cu ta luchando 
cu esaki pa garantisa un 
miho porvenir. E tema 
cu Nacionnan Uni a bin 
cune pa 2023 ta "Su 
tera, Su derecho”. E dia 
aki ta refleha e impacto 
cu e disigualdad aki ta 
trece pa e hende muher 
y e mucha muher. Den 
e parti di isla, cu Aruba 
tambe ta, ta referi na con 
e condicionnan aki ta 
afecta e paisnan clasifica 
como Islanan Chikito Den 
Desaroyo (Small Island 
Developing States - SIDS). 
Pa combati secura y suelo 
degrada, Directie Natuur 
en Milieu ta enfatisa cu 
esaki ta keda un reto 
esencial pa e futuro di nos 
isla. Aruba ultimo tempo 
ta sinti caba periodo 
largo di secura compaña 
pa temperatura halto cu 
ta afecta cosecha den su 
totalidad. 


Secura y suelonan degrada 
mayoria biaha ta causa 
pa actividad humano, 
manera (rosamento y tur 
otro forma di deshaci di 
matanan pa laga e suela 
sunu) deforestacion, 
maneho di agricultura cu 
no ta sostenibel, y suela 
unda bestianan ta come 
y no ta duna e suela un 
descanso pa regenera su 
mes. Secura ta clasifica 
como periodo largo unda 
e condicionnan di clima 
mayoria biaha ta conduci 
na scarcedad di awa. E 
paisnan clasifica como 
SIDS ta particularmente 
vulnerabel pa e impacto 
di secura y suelonan 
degrada. E islanan ta hopi 


biaha isola cu recurso 
limita. Y ta na riesgo 
pa motibo di cambio di 
clima, cu ta haci cu e 
temporadanan di secura 
ta bira mas frecuente 
y severo. E impacto 
di secura y  suelonan 
degrada ta bay hopi mas 
aleu. Esaki por conduci 
na inseguridad di calidad 
di cuminda, scarcedad di 
awa, dificultad economico, 
medio ambiente y 
naturalesa degrada den 
mal condicion. Na e 
islanan e condicionnan 
aki por hasta pone cu 
hende ta bay biba otro 
caminda pa sobrevivi of 
purba biba miho. 


Riba e dia aki pa combati 
secura y suelonan 
degrada, Nacionnan Uni 
ta haci un yamada na e 
comunidad internacional 
pa tuma accion y controla 
e retonan cu SIDS ta trece 
cu ne. Mester intervencion 
den maneho cu ta promove 
practicanan  sostenibel, 
construi na un manera cu 
ta resiliente pa cu cambio 
di clima, y ta yuda SIDS 
adapta pa ta miho prepara 
pa combati e impacto 
di suelonan degrada y 
secura. 

Dicon ta importante pa 
combati secura y suelonan 
degrada? 


E dos condicionnan aki 
ta topiconan importante 


pasobra esaki por tin 
impacto devastador 
pa medio ambiente, 


economia y hende. 

. E impacto medio 
ambiental: Secura y 
suelo degrada ta conduci 
na erosion, perdida di 
vegetacion y scarcedad 
di awa. Esaki ta daña 
ecosistemanan cu ta 
haci e dificil pa practica 
agricultura y ta haci e 


riesgo pa candela mas 
grandi. 

. Impacto 
economico: esaki por 
conduci na perdida 
di cosecha, morto 
di e bestianan cu ta 
cria y perdida di pilar 
economico, cu ta turismo. 
Esaki tur ta haci dificil 
pa por sostene calidad di 
bida pa hende. 

. Impacto social: 
secura y suelo degrada por 
conduci na inseguridad 
di cuminda, scarcedad di 
awa y migracion. Esaki 
ta pone cu comunidad no 
por sostene otro tampoco 
pa e servicionan basico. 
Pa e islanan, 
combatimento di secura 
y suelonan degrada ta 
importante pa proteha 
e medio ambiente, 
economia y humanidad. 
Aki ta sigui algun 
sugerencia cu por yuda 


HER LAND. 
HER RIGHTS. 


combati secura y suelo 


degrada: 

Maneho sostenibel di 
tereno. Esaki ta inclui 
practicanan manera: 
sembramento di mata, 
prepara e tereno di 
plantacion uzando un 


tecnica unda e gordura/ 
tera di e tereno no ta 
core bay ora di yobida, 
y tin variacion di locual 
ta cosecha. Den practica 
tur esaki ta yuda preveni 
erosion di suelo, drecha 
e condicionnan pa retene 
awa (manera damnan cu 
awa) y hisa e cantidad cu 
ta saca na cosecha. 


Conserva awa: esaki ta 
inclui practica manera 
colecta awa di yobida, 
inverti den irigacion cu 
sistema di drip y recicla 
awa. E practicanan ta yuda 
reduci consumo di awa y 
ta haci cu conservacion di 


17 JUNE 2023 


DESERTIFICATION & 
DROUGHT DAY 
#HerLand 


dnmaruba.org 


awa ta mas eficiente. 
Adaptacion na cambio 


di clima: esaki ta inclui 
medidanan manera 
traha sea walls, desaroya 
cosecha cu ta resistente na 
secura y diversificacion di 
economia. 


E pasonan aki ta yuda 
reduci e vulnerabilidad di 
islanan cu ta impacta pa 
cambio di clima. 


Un biaha mas DNM ta 
desea cu nos por cuminsa 
tuma accion, aunke 
ta stapnan chikito, pa 
proteha medio ambiente, 
economia y hende. 


Pa esaki ta bira realidad 
e islanan mester traha 
riba un futuro sostenibel 
cu ta garantisa un miho 
condicion di suelo. 

MINISTER ENDY CROES A FIRMA MOU CU 
CENTENNIAL COLLEGE NA CANADA 


E descuento cu e studiantenan lo ricibi riba nan 


Dialuna mainta, 
Minister Endy Croes 
hunto cu rector di 
Universidad di Aruba Sra. 
Viola Heutger y Minister 
Plenipontenciario na 
Washington Sra. Joselin 
Croes a bishita Centennial 
College na Toronto, 
Canada. Durante e biahe 
di trabou aki, a firma un 
tremendo Memoramdum 
of Understanding (MoU) 
cu ta beneficia nos 
studiantenan di Aruba. 


Minister Endy Croes 
a expresa di ta hopi 
agradecido di por a firma 
e MoU cu Centennial 


sentersial 
5) llega 


College. E MoU ta 
brinda oportunidad na 
studiantenan di Aruba 
pa por cuminsa un 
carera nobo. Banda di 
esaki, e  studiantenan 
lo ricibi e descuento 
riba nan “tuition fee” 
el a subi di $2000 pa 
$3000. Esaki sigur ta 
un cifra significante. E 
mandatardio a agrega di 
ta sinti e alegria di banda 
di Centennial College, e 
mes un alegria cu nos ta 
sinti pa crea plataforma 
y oportunidadnan nobo 
pa nos studiantenan pa 
continua nan estudio na 
Canada y ora nan finalisa 


nan por bin Aruba y 
contribui den e desaroyo 
di nos pais. 


Pa finalisa, Minister 
Endy Croes a indica di 
ta contento di por brinda 
nos studiantenan e 


“tuition fee” a subi awo pa $3000 


Cengm@rial | E 


Cong, 


oportunidad di haya un 
otro sistema di ensenansa 
den comparacion cu 
ensefiansa di Hulanda. 
Minister Endy Croes 
a gradici Minister 
Plenipotenciario na 
Washington, Sra. Joselin 


i 


Croes pa e gran labor pa 
haci esaki posibel. Tambe, 
Minister Endy Croes ta 


gradici Sra. Charmaine 
Hack, vice presidente 
Strategic Enrolment 


Management. Hunto nos 
ta logra. Pabien Aruba. 

Exitoso IFK Aruba Kyokushin Camp 2023: 
Un evento di entrenamento y desaroyo 
den arte marcial 


e E 


2023 — Durante cuater dia 
intensivo, entre diahuebs 
dia 18 y diadomingo dia 
21 di mei, practicantenan 
local y internacional di e 
arte marcial Kyokushin a 
uni forsa y conocemento 
den un camp di entre- 
namento na unda discipli- 
na, dedicacion y desaroyo 
personal a resalta. 


Kyokushin Karate, cual 
ta conoci mundialmente 
como "the strongest ka- 
rate," ta caracterisa pa su 
entrenamento fisico rigu- 
roso y disciplina mental. 
Ademas, e ta incorpora e 
concepto di "full contact 
sparring," den dojo (e sala 
na unda nan ta practica), 
pa fortifica e habilidadnan 
fisico y mental di e practi- 
cantenan. 


E camp aki, organisa door 
di IFK Aruba den colabo- 
racion cu Tokon Dojo, a 
presenta un programa di- 
verso y completo. Esaki a 
inclui entrenamento den 
dojo, pero tambe den na- 
turalesa, riba nos beach- 
nan espectacular manera 
Andicuri, durante salida y 
bahada di solo, y primor- 
dialmente e practica di 
Kyokushin den su forma 


ORANJESTAD, 21 di juni 


di mas puro y tradicional. 


E participantenan local 
y esunan cu a bin for di 
exterior a ricibi instruc- 
cionnan di calidad halto 
brinda pa Shihan Michael 
Monaco. Shihan Monaco 
tin e grado sumamente 
halto di "8ste dan" y ade- 
mas tabata un studiante 
directo di dos gran figura 
den mundo di Kyokushin 
Karate: Sosai Mas Oyama, 
kende a funda Kyokushin 
Karate y tabata un mae- 
stro renombra, y Hanshi 
Steve Arneil, kende a sirbi 
como un di e instructor- 
nan principal den e or- 
ganisacion di Kyokushin 
cu Sosai Oyama a establ- 
ece, te ora cu el a crea su 
mesun organisacion, In- 
ternational Federation of 
Karate - Kyokushin (IFK), 
na 1991. 


Ademas di Shihan Mo- 
naco, instruccion a wordo 
brinda door di Shihan 
Sean Schenker di New 
York, cu tin un grado di 
"5de dan," y nos experto 
local, Shihan Dr. Gregory 
Laclé, cu igualmente tin 
un grado di "5de dan". 


Durante e camp tambe 
a tuma luga examen bou 


supervision di Shihan 
Monaco. Esaki tabata un 
honor sumamente spe- 
cial, como cu awendia ta 
masha dificil pa pasa un 
examen dilanti di un stu- 
diante directo di fundado 
Sosai Oyama. Esnan cu a 
pasa nan examen exitosa- 
mente tabata: 


. Sensei Zairo Ruiz 
(3de dan) - Aruba 

. Senpai Greg Hel- 
der (1ste dan) - Aruba 

. Derek Schenker 
(3de kyu) - USA 


Tokon Dojo ta existi pa 
hopi aña na Aruba y awor 
ta bou liderazgo di Sen- 
sei Zairo Ruiz (3de dan) 
y Senpai Brian Marchena 
(aste dan). E lesnan ta 
ser duna tanto na mucha 
como adulto riba dialuna 
y diahuebs den e gymzaal 
di Prinses Amalia Basis- 
chool. Importante pa men- 
ciona ta cu e dojo ta sigui 
aplica e mesun balornan 
di disciplina y respet cu 
ta origina for di e lesnan 
di Shihan Frankie Kuipe- 
ri (dfm) y tin como meta 
principal pa pasa e cono- 
cemento di Kyokushin pa 
un y tur. Tokon Dojo ta 
afilia internacionalmente 
na Internationa Federa- 
tion of Karate (Kyokushin) 


y ta sigui e curriculum 
cual ta ser usa internacio- 
nalmente den mas di 65 
pasi rond di mundo. 


Pa organisa un camp asina 
sigur ta un logro grandi 
pa mundo di karate na 
Aruba y specialmente pa 


tur esnan cu ta amante di 
Kyokushin. Pabien na tur 
cu a haci esaki posibel. Si 
bo ta interesa pa sa mas 
of tin cualkier pregunta 
over di Tokon Kyokushin 
Dojo, bishita nan pagina 
di Facebook of Instagram. 
OSU! 


TEMPO VALIDO TE DIAMARS 27 
DI JUNI 2023, 18:00 ORA 


TEMPO: 
AWE TARDI Y AWE NOCHI: PARCIALMENTE NUBLA Y 
GENERALMENTE SECO 
DEN MARDUGA Y MAYAN: PARCIALMENTE NUBLA 
CU UN AWACERO LOCAL 
TEMPERATURA MAXIMO 33 GRADO CELSIUS 


TEMPERATURA MINIMO 27 GRADO CELSIUS 

é EAT INDEX) ROND 
DI ORANAN DI MERDIA: 34 IRL SIL 
UV INDE 


INDICE DI CALOR 


TA PIDI OPERAD 


AVISO/ ALERTA: 


A NA PARTINAN OOST TE 


DI BOTO CHIKITO PA 


NOORDWEST DI COSTA Y TAMBE NA OTRO 
PARTINAN RIBA LAMA HABRI. 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCIONAN ENTRE 
OOST TE OOST- ZUIDOOST Y MODERA TE BASTA 
FUERTE, 

POSIBLEMENTE FUERTE DEN RAFAGA; 
TEMPERATURA (GRADO CELSIUS) MAX / MIN 
LO TA: 33 / 28 

MINISTER XIOMARA MADURO TA INVITA PA SINTONISA 
E PROGRAMA INFORMATIVO ‘PAPIAMENTO: HERENCIA CULTURAL 


DI SCLAVITUD’ - 


PROME PARTI 


Presenta pa e linguista y traductor sr. Ramon Todd Dandaré 


rio di Cultura ta presenta 
un otro programa infor- 
mativo ‘Papiamento: her- 
encia cultural di sclavitud’ 
den cuadro di un serie di 
programa pa informa co- 
munidad riba historia di 
sclavitud di nos Pais. 

E programa ‘Papiamen- 
to: herencia cultural di 
sclavitud’ ta consisti di 
dos parti. 

Den e prome parti e lin- 
guista y traductor, sr. 
Ramon Todd Dandaré 


idioma Papiamento, efec- 
tonan y resultado di colo- 
nialismo na Aruba y hopi 
otro informacion impor- 
tante mas. 

E prome parti di e pro- 
grama ‘Papiamento: her- 
encia cultural di sclavi- 
tud’, lo pasa dialuna awor 
dia 26 di juni pa or di 


TA BENDE 3 CACHO 


anochi na Telearuba y 
diamars dia 27 di juni pa 
8’or di anochi na Diario 
tv. Minister Maduro ta 
extende un invitacion pa 
sintonisa e programa aki 
cu tin informacion impor- 
tante tocante di nos idi- 
oma papiamento y sclavi- 
tud na Aruba. 


lo comparti informacion 
tocante con catibonan a 
yega na nos Pais Aruba, lo 
conta tocante e origen di 


SHITZU 


memoracion di 160 afia di 
abolicion di sclavitud den 
Reino Hulandes, Ministe- 


Minister di Cultura Xio- 
mara Maduro ta informa 
cu na vispera di e con- 


Prome Minister Evelyn Wever-Croes: 


PROME MINISTER TA RICIBI CUADRA 
DI E HOBEN STEPHANIE BOOT 


Durante su bishita na e 
Art & Sience Fair di Maria 
College siman pasa, Prome 
Minister Evelyn Wever- 
Croes a admira tur e tra- 
bounan cu e alumnonan 


di examenklas a expone. 
Un obra cu a impresiona 
Prome Minister tawata un 
cuadra segun e tecnica di 
‘abstract expressionisme’ 
cu a wordo pinta door die 


hoben Stephanie Boot. 


Stephanie, na su turno, 
diabierna ultimo, como 
aprecio, hunto cu su do- 
centenan a bishita Prome 
Minister y a entrega esaki 
na Prome Minister. 


Prome Minister ta admira 
arte y por nota den su ofic- 
ina diferente arte sea cu el 
a cumpra y otronan cu ta 
obsekio di ciudadanonan 
y en especial muchanan. 


Tambe, Prome Minister 
tin su propio coleccion di 
pintura cu e ta haci den su 
tempo liber pa relaha die 
trabounan pisa di tur dia. 


Prome Minister ta gradici 
Stephanie y su docen- 
tenan pa e gesto aki di en- 
trega di un bunita cuadra 
y a expresa cu e cuadra aki 
tambe lo haya un special. 


1 HEMBRA 2 MACHO CLA PA BAY. NAN TA 
SIN VACUNA PA 800FL SO. PA PERSONANAN 


INTERESA YAMA 5948921 of 5660538 

DMH a duna inicio di implementacion di 
Codigo di Proteccion den mundo deportivo 


Diabierna ultimo, DMH (Depar- 
tamento di Mucha y Hoben) a haci 
presentacion di Codigo di Protec- 
cion (CdP) na e profesionalnan 
di IBiSA. E mundo di deporte ta 
uno hopi grandi mes na Aruba y 
sigur tin un cuantioso di mucha te 
18 afia ta hopi activo. IBiSA ta un 
di e organisacionnan cu despues 
cu e management team a haya e 
presentacion di Codigo di Pro- 
teccion algun tempo atras, awor 
a toca turno pa e profesionalnan 
cu ta labora na IBiSA, cera conoci 
tambe cu CdP. 


Jullie Thode y Efraim Suurendonk 
a percura pa un presentacion, 
unda despues tabatin oportuni- 
dad di intercambia pensamento, 
suceso y e balor agrega di tin un 
maneho structura y uniforme, pa 
traha cu sospecho di abuso di mu- 
cha. E interaccion tabata suma- 
mente positivo y mester remarca 
cu a bin cu algun caso preocu- 


pante dilanti cu sigur mester haya 
e atencion y structura debido. 


Henter e team di profesional di 
IBiSA a haya un splicacion amplio 
rina e tema di abuso di mucha y 
con pa implementa e Codigo di 
Proteccion den IBiSA. No ta des- 
carta cu esaki ta un tarea grandr 
y ta pesey DMH ta bay traha di 
cerca cu IBiSA, pa traha un plan 
di ehecucion y asina implementa 
Codigo di Proteccion den tur area 


cu nan ta traha. Incluso ya e in- 
teres tey di algun profesional, pa 
bira un Supervisor di Codigo y 
nan ta mira e gran importancia 
pa tin CdP dentro di nan maneho 
diario, mirando cu nan ta wak, 
tende y experiencia hopi caso di 
cerca. 

DMH a inicia e afia aki cu un 
trayecto diimplementacion diCdP 
dentro di mundo Deportivo como 
tambe e mundo di scouting, am- 
bos tereno unda nos muchanan ta 


frecuenta y sigur ta na su lugar pa 
ekipa e profesionalnan y/of bolun- 
tarionan cu e hermentnan necesa- 
rio pa atende cu e asunto delicado 
y devastador aki for di momento 
cu tin sospecho caba. E siguiente 
organisacionnan cu DMH ta acer- 
cando ta: ASU y COA, cu sigur 
tambe ta sumamente importante 
pa tin un maneho interno tocante 
con pa anda cu sospecho di abuso 
di mucha den mundo deportivo 
na Aruba. 


Inicio di Best Dad Ever na e Isla di Saba 


Den luna di februari ulti- 


mo Fundacion Telefon pa 
Hubentud Aruba tawata 
na e isla di SABA y a duna 
training na un grupo di 
trahador social di e isla di 
SABA. Despues di a ricibi 
e modulonan correspondi- 
ente, e trahadornan social 
a ser certifica pa por duna 
e proyecto Best Dad Ever 
na e isla di SABA. 


E training na e trahador- 
nan social di Openbaar 
Lichaam SABA ta den 
cuadro di e “kenniscen- 
trum' di Fundacion Telefon 
pa Hubentud Aruba cu ta 
exportando conocimiento. 
Despues di 22 aña di excis- 
tencia Fundacion Telefon 
pa Hubentud Aruba como 
un ‘Kenniscentrum’ ta ex- 
portanando conocimento 
na organisacionan guber- 
namental y no-guberna- 
mental den region. Banda 
di crea conocimiento y 
comparti conocimento, 
awor Fundacion Telefon 
pa Hubentud Aruba como 
un ‘Kenniscentrum’ ta bai 
sigui exporta conocimen- 
to. 


Ariba 18 di juni ultimo den 
cuadro di dia di tata e De- 


partment of Community 
Development and Parent- 
ing In Action na e Isla di 
SABA a organisa e prome 
Fathers appreciation Care 
Day. Durante e actividad 
aki e tatanan por a relaha, 
distrae nan mes cu wega y 
disfruta di cuminda deli- 
cioso y entretenimento. 


Tambe e proyecto Best 
Dad Ever a ser lansa ofi- 
cialmente na e isla di 
SABA. Tatanan a haya e 
oportunidad pa cuminsa 
inscribi nan mes pa par- 
ticipa na e proyecto. 


Best Dad Ever por tuma 
lugar danki na sosten di 
Setar N.V, Web Aruba N.V, 
Aruba Airport Author- 
ity N.V. y The Salamander 
Group. 


Pa mas informacion to- 
cante Best Dad Ever por 
tuma contacto cu Funda- 
cion Telefon pa Hubentud 
Aruba via nos facebook: 


SOLODIPUEBLO@GMA IL.COM 
CEL. S8S 9500 


https://www.facebook. 
com/telefon.hubentud/, 
email: telhubentud@ 
gmail.com of telefon 
5886138/ 5884011. 

Fortificacion di Estado di Dere- 
cho ta hopi importante pa un pais. 
Y como pais, Aruba tin algun co- 
legio halto di estado cu ta esun- 
nan cu ta garantisa democracio di 
nos pais. Tur gobernacion mester 
tin nan colegionan halto di estado 
ekipa cu tur herment necesario pa 
haci e trabou cu nan mester haci. 
Organo Consultativo, Raad van 
Advies (RvA) ta un di e colegionan 
halto di estado. Y awo e ta wordo 
independisa. Raad van Advies ta e 
organo cu ta duna conseho na Go- 
bierno y Parlamento riba tur ley 
cu mester pasa den Parlamento. 
Tanto Gobierno como Parlamento 
semper mester di conseho of vere- 
dicto di un Raad van Advies inde- 
pendiente. 


Prome Minister Evelyn Wever- 
Croes a remarca cu desde el a 
drenta gobernacion, el a cuminsa 
cu e proceso di independisa Raad 
van Advies, Algemene Rekenka- 
mer y di Parlamento. Indepen- 
disacion di nos colegionan halto 
ta necesario pa asina nan no de- 


Prome Minister Evelyn Wever-Croes: 


A FIRMA PROTOCOL PA INDEPENDISACION 
DI RAAD VAN ADVIES 


“Independisacion di nos colegionan halto ta necesario pa asina por duna conseho y 
veredictonan obhetivo cu lo yuda democracia di nos pais” 


pende di Gobierno y por duna 
conseho y veredictonan obhetivo 
cu lo yuda democracia di nos pais. 


E leynan necesario pa haci Raad 
van Advies independiente a wor- 
do pasa caba y dialuna mainta 
un protocol a wordo firma entre 
Raad van Advies, Directie Finan- 
cién, Departamento di Recurso 
Humano y Gobierno pa indepen- 
disacion di Raad van Advies y con 
pa duna contenido na esaki. Raad 
van Advies por busca e personal 
cu e tin mester cu ta cualifica y 
e proceso aki no mester pasa via 
Gobierno mas. Tambe Raad van 
Advies mes lo maneha e presu- 
puesto cu e ta haya anualmente 
den e presupuesto di Gobierno di 
Aruba cu ta pasa Parlamento. 


“Mi ta felicita Raad van Advies 
cu e paso grandi aki pasobra awo 
realmente nan por considera nan 
mes independiente di Gobierno di 
Aruba. Danki na Directie Finan- 
cién y Departamento di Recurso 
Humano cu a yuda den e proceso 


aki”, Prome Minister a indica. 


Desde cu Prome Minister a drenta 
den Gobierno, el a institui e comis- 
ion ‘Commisssie Versterking De- 
mocratisch Bestel. E comision aki 
a haci trabounan hopi grandi pa 
asina awe por independisa Raad 
van Advies. Tambe nan a haci e 
trabou preparatorio caba pa Om- 
budsman. Esaki tambe ta un pro- 
ceso y ehecucion independiente di 
Gobierno di Aruba. 


Siguientemente, Prome Minister 
a remarca, lo sigui traha riba in- 


dependisacion di Parlamento y di 
Controlaria General (Algemene 
Rekenkamer, ARA) pa asina nan 
no depende riba e maneho di Go- 
bierno den entre otro busca nan 
personal y e maneho di e fon- 
donan cu nan ta haya anualmente 
den e presupuesto di Gobierno. 


“Esakinan ta pasonan grandi y 
esfuersonan ta wordo haci pa 
den e periodo di gobernacion aki 
ainda, tur Colegio Halto di Es- 
tado keda independisa pa garan- 
tisa democracia. Ora cu Gabinete 
Wever-Croes a cuminsa goberna, 
Controlaria General no tawata tin 
miembronan suficiente pa saca 
raport. Esaki tawata un forma cu 
e Gobierno anterior tawata uza 
pa pueblo no haya sa e berdad. Y 
asina, door di no nombra miem- 
bronan nobo, e raport Bo Aruba, 
cu e tempo ey tawata cla pa saca, 
a keda scondi pa pueblo. E raport 
Bo Aruba a mustra cuanto biyon- 
nan di florin e Gobierno Eman I y 
II a malgasta den proyectonan di 
infrastructura 


Una bes cu nos a drenta Gobieno, 
nos a nombra miembronan nobo 
y e raportnan ta saliendo. Esey ta 
nos compromiso cu e pueblo di 
Aruba,” Prome Minister Evelyn 
Wever-Croes a enfatisa. 


Pabien Raad van Advies! 

La Cabana Beach Resort & Casino, Ganado di AHATA 
su Impact Award den cuadro cu bienestar laboral 


EAGLE BEACH — La Cabana Beach 
Resort & Casino ta orguyoso di 
por anuncia cu el a wordo reconoci 
cu e premio estimado di AHATA 
IMPACT AWARD den e catego- 
ria di FOSTERING WORKPLACE 


WELLBEING. E reconocemento 
aki ta refleha e resort su dedicacion 
incansabel den loke ta esfuersonan 
extraordinario di su empleadonan 
den cultiva un ambiente laboral 
productivo y ameno. 

E premiacion a bini tambe na un 
momento perfecto pasobra mien- 
tras cu a haya sa cu e resort a logra 
e reconocemento aki, na mes mo- 
mento General manager, Joe Najj- 
ar, Human Resources Director Tes- 
sely Koolman y Human Resources 
Manager, Sudi Guda tabata den 
Las Vegas atendiendo e Society for 
Human Resources Management 
(SHRM) 2023 Conference, enfo- 
cando riba cambio y exploracion 
den strategianan nobo pa fomenta 
bienestar laboral dentro di e cul- 
tura organisacional. 

La Cabana Beach Resort & Casino 
a haci e su prioridad pa enfoca riba 
e bienestar di e empleadonan, cu e 
conocemento cu un ambiente lab- 
oral positivo ta esencial pa satisfac- 
cion general y exito. Por medio di 
diferente iniciativa e resort ta duna 
un ehempel remarkabel pa e indu- 
stria, adresando diferente aspecto 
di loke ta bienestar pa empleado. 
Salud mental tin un significacion 
grandi na e resort, y maneho a esta- 
bleci un sistema extensivo di apoyo 
pa sigura cu empleadonan tin ac- 
ceso na tur recurso cu nan mester. 
Servicionan confidencial di consul- 
tacion, tayer pa maneho di stress, 
hunto cu un cultura di simpatia y 


comprension ta crea un ambiente 
na unda cu empleadonan ta sinti 
nan mes safe papiando tocante nan 
salud mental. 

La Cabana Beach Resort & Casino 
ta determina pa sostene e crece- 
mento profesional di su emplead- 
onan por medio di ofrece diferente 
oportunidad pa desaroyo di carera 
y programanan di training. Por 
medio di inverti den abilidadnan y 
conocemento, e resort ta empodera 
su empleadonan pa avansa nan mes 
personalmente y profesionalmente, 
resultando den e forma aki pa tin 
aumento den satisfaccion laboral y 
bienestar general di tur hende. 
Reconociendo e importancia den 
e balans entre bida y trabao, La 
Cabana Beach Resort & Casino ta 
brinda areglonan laboral flexibel, 
time-off paga, y otro areglonan te- 
niendo cuenta cu e famia. E resort 
ta haya cu ora empleadonan por tin 
un bon harmonia entre nan bida 
profesional y personal, nan ta bay 
dilanti. E compromiso aki ta per- 
miti nan pa mantene un balans 
saludabel pa asina cumpli cu nan 
compromisonan personal cu hopi 
mas facilidad. 

E resort su programa excepcional 
di reconocemento ta reconoce y 
premia su empleadonan riba nan 
logronan, creando asina un ambi- 
ente laboral hopi mas positivo cu 
ta engrandece e moral y bienestar 
general. Gerencia ta para firme cu 
aprecio ta fomenta un sentido di 


cumplimento y ta motiva emplead- 
onan pa sigui haci nan best. 

AHATA IMPACT AWARD ta un 
testimonio na e logronan excep- 
cional di La Cabana Beach Resort 
& Casino y su compromiso na crea 
un ambiente na unda empleadonan 
ta sinti nan mes balora, sosteni, y 
motiva. Por medio di diferente ini- 
ciativa, e resort a haci un impacto 
positivo den e bida di su emplead- 


onan, dunando fruto na un cultura 
organisacional vibrante y exitoso. 
Un pabien ta bay na henter e famia 
di La Cabana Beach Resort & Ca- 
sino pa e reconocemento aki bon 
mereci. E resort lo sigui na pone 
prioridad den e bienestar di su em- 
pleadonan pa continua na sostene e 
balornan cu a yuda na logra e honor 
prestigioso aki. 


Paardenbaaistraat 10, Oranjestad, Aruba Tel.: (297) 525 - 7555 

DESPUES DI TRES LUNA DI WEGA ,FUSION GIRLS & BOYS, A 
BIRA CAMPEON INVICTO DI MENS ERGER JE NIET LIVE 2023 


Un campeonato cu a cuminsa na 
April cu 64 team, diasabra 23 di 
juni tabata e wega final. Centro di 
Bario Brazil yena di famia, unda 
cu bisifia y coleganan ta topa otro 
den un ambiente diferente. 


Un grupo grandi di fanaticada a 
gosa di e ultimo bataya di Mens 
Erger Je Niet LIVE entre: Eagle 
Giants, Keep On Walking, Fusion 
Girls & Boys y Exclusive 

Y despues di hopi susto Fusion 
Girls & Boys a bira e campeon 
invicto, sigui pa e Sub Campeon 
Exclusive, 3er. Keep On Walking, 
4to. Eagle Giants. Tur cuater team 
tabata invicto te dia 23 di juni. 
C.B.B. ta gradici tur 64 team cu 
a participa na e campeonato, tur 
fanatico, tur boluntario cu du- 
rante di tres luna a traha tur fin 
di siman . Un danki na tur spon- 
sor cu a yuda haci e campeonato 
2023 bira un exito. Esunnan cu 
ta interesa pa organisa nan wega 
den seno familiar of coleganan 
por yama Eddie Dandlau na cell. 
5662208. 


Cu apoyo di Ministerio di Finansa y Cultura, e 
representante di Ciencia di e secretariado di e Comision 
Nacional di UNESCO pa Aruba, dr. Marck Oduber 


ta atendiendo e di 32 sesion di e asamblea general di e Comision 
Oceanografico Intergubermental (IOC) di UNESCO na Paris, Francia. 
E reunionnan lo termina juni 30 


IOC-UNESCO ta e instancia di Na- 
cionan Uni encarga pa apoya ciencia 
y servicionan oceanico riba nivel 
mundial. Den e sesion di e asam- 
blea lo discuti e maneho mundial 
di ciencia oceanico pa e proximo 2 
aña. Riba 23 di juni 2023 sr. Odu- 
ber a duna un presentacion como 
president di e comite di directiva 
di IOCARIBE. IOCARIBE ta e rep- 
resentacion di IOC-UNESCO pa e 
regio cu ta inclui, Merca te Brasil. E 
presentacion tabata principalmente 
relata na e trabounan y retonan di 
IOCARIBE y recomendacionnan cu 
paisnan regional a aproba na Bogota 
Colombia luna pasa. 

Sr. Oduber su presentacion a inclui 
un actualisacion di e decada di cien- 
cia oceano den Caribe y a informa 
paisnan cu lo establece un oficina 


regional di coordinacion di e decada 
di ciencia oceano na Colombia. E ofi- 
cina lo yuda coordina y implementa 
e decada mihor den Caribe. IOCA- 
RIBE lo yuda paisnan tambe cu nan 
capacidadnan di ciencia maritimo y 
capacidad pa haci observacion mari- 
timo. E aumento den e capacidad 
di observacion lo yuda infrastruc- 
turanan di alerta tempran. Adicio- 
nalmente a informa tocante alganan 
peligroso, y sargassum cu ta sigui 
di ta un problema pa Caribe. IOCA- 
RIBE lo bin cu un sistema di alerta 
tempran regional pa esaki. 

A informa tambe tocante derame 
di petroleo y cu Trinidad ta e unico 
pais den Caribe cu a obtene training 
di Merca pa analisa posibel derame 
y pronostica su movecion via satelite 
y modelonan. IOCARIBE lo coordi- 


na cu Merca pa nan train otro pais- 
nan den Caribe. Paisnan miembro 
di IOC a bay di acuerdo tambe pa 
IOCARIBE priorisa participacion di 
SIDS (paisnan chikito den desaroyo) 
y hobennan den e area di ciencia ma- 
rino, y pa yuda paisnan bin cu nan 
comision di decada pa oceano. Na 
final di dr. Oduber su presentacion 
paisnan miembro a acorda e plan di 
IOCARIBE pa e periodo 2024-2025. 

Graduacion 2023 di Maria School 


Den Indian Rock Gardens a tuma luga e graduacion 2023 
di e alumnonan die klasnan 6A y 6B. 


E team di maestronan, 
mayornan y personal di 
Maria School presente a 
gosa cu entusiasmo e en- 
trega di certificado na 
cada alumno. Tawata e 
director adhunto Janine 
Hermans hunto cu mae- 
stronan Kathy Boezem y 
Marvin Vrolijk, cu a haci 
entrega di e certificado na 
tur alumno. Den su speech 
sra. Hermans a gradici tur 
mayor y alumno pa e con- 
fiansa den Maria School. 
Tambe el a desea cada un 
di nan tur clase di exito 
den futuro. E dos klasnan 
a presenta nan baile y can- 
tica di despidida. E baile 
tawata dirigi pa e alumno 
Niurick Werleman di Pop- 
corn Dancers. Musica 
tawata di DJ Alvin. Mae- 
stro di ceremonia tawata 
maestro Addonsito Croes. 

